08/03/2019 | Administración LocalMunicipal
Lousame
Anuncio de avocación de competencias

Anuncio de avocación de competencias No cumprimento do artigo 51 do ROF, fase público que o Pleno do Concello de Lousame, na sesión extraordinaria que tivo lugar o día 28.02.2019 adoptou o seguinte acordo, que se seguido se transcribe: << Antecedentes Administrativos: Primeiro: O 08.01.2019 asínase un Convenio de Colaboración entre o Concello de Lousame e a Axencia Galega de Infraestruturas (AXI) cuxo obxecto é a dotación de capa de rodadura ao vial de Portobravo a Tállara, de 2.230 metros de lonxitude, moi deteriorado polo volume de tráfico que soporta. Segundo: O orzamento de execución destas obras é de 448.463,02 €, IVE incluído. Terceiro: Os recursos ordinarios do Orzamento do 2019 (capítulos 1 a 5 de ingresos) ascenden a 2.581.389,51 €. O 10% dos recursos ordinarios do Orzamento cífrase na contía de 258.138,95 €. Cuarto: A Disposición Adicional Segunda da Lei 9/2017, do 8 de novembro, de Contratos do Sector Público (LCSP) sinala que son competencia da alcaldía os contratos administrativos cando o seu importe non supere o 10% dos recursos ordinarios do orzamento, nin en calquera caso a contía dos seis millóns de euros, incluídos os plurianuais cando a súa duración non supere os catro anos. No caso de superar estes límites, a competencia correspóndelle ao Pleno Corporativo. Quinto: Segundo a cláusula 5 do Convenio asinado entre o Concello e a AXI, só serán subvencionables os gastos realizados durante o ano 2019. A data límite para a xustificación é o 30 de novembro de 2019. Sexto: Segundo a cláusula 3 do Convenio asinado entre o Concello e a AXI, é obriga do Concello levar a cabo as actuacións necesarias para a correcta execución das obras obxecto do convenio: redacción do documento técnico necesario para a execución das obras, licitación e execución das mesmas. Sétimo: No cumprimento da Cláusula 3 do citado Convenio, o Concello encargou a redacción do proxecto técnico que rexerá o expediente de licitación. O citado proxecto técnico foi redactado polo Enxeñeiro de Camiños D. Pablo Blanco Ferreiro, en febreiro de 2019. Oitavo: O proxecto técnico prevé un prazo de execución das obras de seis (6) meses, a contar dende a data de sinatura da comprobación do replanteo; que terá lugar unha vez licitado e formalizado o expediente de contratación. Fundamentación Xurídica: Primeiro: O Concello de Lousame precisa proceder de xeito urxente á contratación da seguinte obra; procedemento administrativo no que o órgano competente para resolver é o Pleno Corporativo: – Reforzo do Firme no vial de Portobravo a Tállara (financiada ao 100% pola AXI, en virtude dun convenio de colaboración asinado co Concello o 08.01.2019) Segundo: Tendo en conta o prazo de execución previsto no proxecto técnico (6 meses), a necesidade de xustificar a realización do investimento antes do 30.11.2019 e o tempo necesario para a tramitación do procedemento de contratación (aprobación do expediente, anuncio de licitación, prazo para a presentación de ofertas, valoración das ofertas, adxudicación e formalización do contrato), esta Alcaldía considera conveniente, ao interese xeral, a delegación (para este concreto expediente de contratación 5/2019) da competencia que lle corresponde ao Pleno en favor da Alcaldía. E todo isto pola imperiosa necesidade de culminar o expediente administrativo no máis breve período de tempo, que permita a súa formalización, execución e xustificación antes do 30.11.2019. Xa que de non cumprirse este prazo, perigaría a financiación do investimento. Terceiro: O artigo 22.4 da Lei 7/1985, do 2 de abril, reguladora das Bases do Réxime Local, permite que o Pleno Corporativo poida delegar as súas competencias no Alcalde ou Xunta de Goberno Local; salvo unha serie de materias, entre as que non se atopa a contratación administrativa. Cuarto: O artigo 51 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, sinala que o Pleno pode delegar as súas competencias na Alcaldía ou na Xunta de Goberno Local. O acordo plenario polo que se produza a delegación, que de adoptará por maioría simple, producirá efectos desde o día seguinte ao da súa adopción, sen prexuízo da súa publicación no Boletín Oficial da Provincia. En virtude do exposto, e no uso das súas competencias, este Pleno Corporativo, ACORDA: Primeiro: Delegar na Alcaldía o seguinte procedemento de contratación administrativa: – Contratación da obra “ Reforzo do Firme no vial de Portobravo a Tállara” (financiada ao 100% pola AXI, en virtude dun convenio de colaboración asinado co Concello o 08.01.2019), expediente de contratación 5/2019 Segundo: A delegación abrangue calquera tipo de resolución que sexa preciso adoptar, até a culminación da totalidade do expediente de contratación, que se producirá coa realización do investimento e a súa xustificación ante a Administración subvencionadora (Axencia Galega de Infraestruturas): incoación, aprobación, adxudicación, formalización, modificación, xustificación, etcétera. Terceiro: Este acordo plenario producirá efectos desde o día seguinte ao da súa adopción, e será publicado no Boletín Oficial da Provincial, en cumprimento do artigo 51 do ROF >> Lousame, a 4 de marzo de 2019 A Alcaldía Yongmin Garillete Agruña